Document ID: 32000D0363

Id-Deċiżjoni tal-Kummissjoni
tat-28 ta' April 2000
dwar regoli għall-implementazjoni tad-Direttiva tal-Kunsill 95/64/KE dwar prospetti statistiċi fir-rigward tat-trasport ta' merkanzija u ta' passiġġieri bil-baħar
(notifikata permezz ta' dokument numru Ċ(2000) 1134)
(Test b'relevanza għaż-ŻEE)
(2000/363/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 95/64/KE tat-8 ta' Diċembru 1995 dwar prospetti statistiċi fir-rigward tat-trasport ta' merkanzija u ta' passiġieri bil-baħar [1], kif emendata bid-Direttiva tal-Kummissjoni 98/385/KE [2], u b'mod partikolari l-Artikoli 4 u 12 tagħha,
Billi:
(1) Il-lista ta' portijiet stabbilita bid-Deċiżjoni msemmija fuq għandha tiġi aġġornata fuq bażi regolari mill-Kummissjoni.
(2) Il-kontenut ta' l-Annessi għad-Direttiva msemmija jeħtieġli jiġi emendat.
(3) Il-miżuri li għalihom hemm provdut f'din id-Direttiva huma bi qbil ma' l-opinjoni tal-Kumitat tal-Programm ta' l-Istatistika kif stabbilit bid-Deċiżjoni tal-Kunsill 89/382/KEE, Euratom [3],
ADOTTAT DIN ID-DEĊIŻJONI:
L-Artikolu 1
1. L-Annessi II, IV, V u VIII tad-Direttiva 95/64/KE għandhom jiġu emendati kif ġej:
1. L-Anness II: Fit-tip ta' klassifikazzjoni tat-tagħbija,
(a) fil-kategorija "Roll-on roll-off (bil-magni tagħhom)":
(i) id-deskrizzjoni tas-sub-kategorija "Karozzi tal-passiġieri u l-karrijiet/karovani li jakkumpanjawhom" (kodiċi 52) hija mibdula bi "Karozzi tal-passiġieri, motoċikli u karrijiet/karovani li jakkumpanjawhom";
(ii) is-sub-kategorija addizzjonali "Unitajiet oħra mobbli bil-magni tagħhom" bil-kodiċi 59 hija miżjuda;
(b) fil-kategorija "Roll-on roll-off (mingħajr magni tagħhom)":
(i) id-deskrizzjoni tas-sub-kategorija "Unitajiet oħra mobbli" (kodiċi 60) hija mibdula bi "Unitajiet mobbli mingħajr magni tagħhom";
(ii) id-deskrizzjoni tas-sub-kategorija "Karovani mhux akkumpanjati u karrijiet oħra tat-triq, agrikoli u industrijali" (kodiċi 62) hija mibdula bi "Karovani mhux akkumpanjati u vetturi oħra tat-triq, agrikoli u industrijali";
(iii) is-sub-kategorija addizzjonali "Unitajiet oħra mobbli mingħajr magni tagħhom" bil-kodiċi 69 hija miżjuda.
2. L-Anness IV: Fil-lista tal-kodiċi għal żoni kostali marittimi,
(a) wara l-kodiċi "0012 Franza: il-Meditterran" il-kodiċi l-ġodda "0013 Dipartimenti barranin Franċiżi: Il-Gujana Franċiża", "0014 Id-Dipartimenti barranin Franċiżi: Martinique u Guadeloupe" u "0015 Id-Dipartimenti barranin Franċiżi: Réunion" huma miżjuda;
(b) il-kodiċi "0043 Il-Ġermanja: ix-Xmara Rhine" hija mibdula bi "0043 Il-Ġermanja: Intern";
(c) il-kodiċi "0112 Spanja: Il-Mediterran u l-Atlantiku (Nofsinhar)" hija midbula bi "0112 Spanja: Il-Mediterran u l-Atlantiku (Nofsinhar), inklużi l-Gżejjer Baleariċi u l-Gżejjer Kanarji".
3. L-Anness V: Fil-lista tal-kodiċi għan-nazzjonalità tad-dgħajjes,
(a) huma miżjuda il-kodiċi "0051 L-Italja - l-ewwel reġistru" u "0052 L-Italja - ir-reġistru internazzjonali";
(b) il-kodiċi "4611" għall-Gżejjer Verġini Brittanniċi huwa mibdul bil-kodiċi "4680";
(ċ) il-kodiċi "4612" għal Montserrat huwa mibdul bil-kodiċi "4700".
4. L-Anness VIII: Fit-tabella "Sett ta' data C1",
(a) fil-kolonna tan-"Nomenklatura" ir-referenza "Tip ta' merkanzija (kontejner u ro-ro biss), l-Anness II (is-sub-kategoriji 30, 31, 32, 33, 34, 50, 51, 52, 53, 54, 56, 60, 61, 62 u 63)" kontra l-varjabbli "Tip ta' merkanzija" hija mibdula bi "Tip ta' merkanzija, (kontejner, ro-ro biss), l-Anness II (is-sub-kategoriji 30, 31, 32, 33, 34, 50, 51, 52, 53, 54, 56, 59, 60, 61, 62, 63 u 69)";
(b) fl-aħħar linja tat-tabella "Data", għat-tliet valuri kollha "Il-Piż gross ta' merkanzija f'tunnellati", "In-Numru ta' unitajiet" u "In-Numru ta' unitajiet mingħajr merkanzija" huma miżjuda s-sub-kategoriji l-ġodda "59" u "69".
2. Il-verżjonijiet il-ġodda ta' l-Annessi II, IV, V u VIII tad-Direttiva 95/64/KE, li jinkorporaw l-emendi elenkati fil-paragrafu 1, huma murija fl-Anness I ta' din id-Deċiżjoni.
L-Artikolu 2
Il-lista ta' portijiet miktubin fl-Anness II tad-Deċiżjoni 98/385/KE hija mibdula b'lista aġġornata, ikkodifikata u ikklassifikata bil-pajjiż u ż-żona kostali marittima, skond ma hemm provdut fl-Anness II ta' din id-Deċiżjoni.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fl-20 ta'April 2000

Labels: 8
19